تورکیه، افغانیستانین باشکندی کابل‌دا روسیا ائلچیلیگی قارشیسیندا تؤره‌دیله‌ن ترور سالدیریسینی قینادی.
خاریجی ایشلر باخانلیغیندان وئریلن آچیقلامادا،
"روسیانین کابل‌د ائلچیلیگی قارشیسیندا حیاتا گئچیریله‌ن انتحار سالدیریسی نتیجه‌سینده، آرالاریندا ائلچیلیک چالیشانلارینین دا اولدوغو چوخ‌ساییدا اینسانین یاشامینی ایتیردیگی و یارالاندیغی کدرله اؤیرنیلمیشدیر" ایفاده‌سینی ایشلتدی.
آچیقلامادا سؤزوگئدن ترور سالدیریسی شدتله قیناندی، روسیا و افغانیستان خالقینا باش‌ساغلیغی وئریلدی، یارالانانلارا عاجل شفا آرزو ائدیلدی.
کابل پلیس ایداره‌سی سؤزچوسو خالد خدران، انتحار سالدیریسی نتیجه‌سینده ۴ وطنداش و ۲ ائلچیلیک چالیشانی روسیا وطنداشینین حیاتینی ایتیردیگینی، چوخ ساییدا وطنداشین ایسه یارالاندیغینی بیلدیرمیشدی.
